**Spotify-jakso8.mp3**

Äänitteen kesto: 19 min

**Litterointimerkinnät**

Ding Ma

Ismo Seeve

|  |  |
| --- | --- |
|  |  |
| sa- | sana jää kesken |
| (sana) | epävarmasti kuultu jakso puheessa tai epävarmasti tunnistettu puhuja |
| (-) | sana, josta ei ole saatu selvää |
| (--) | useampia sanoja, joista ei ole saatu selvää |
|  |  |
| , . ? : | kieliopin mukainen välimerkki tai alle 10 sekunnin tauko puheessa |

[musiikkia]

Ding Ma: Tervetuloa Etelä-Karjalan liiton #idänihme-podcastiin, jota on rahoittanut EAKR-hanke, Etelä-Karjalan Aasia-osaamiskeskittymä.

Kiinasta puhuttaessa vanha Kiina-ilmiö ei monelta osin pidä enää paikkaansa. Liiketoimintaympäristön ja yhteistyökumppanin muuttuessa vauhdilla ainoa tapa pärjätä on ymmärtää muutoksen suuntaa. Idän ihme -podcastin tavoitteena on host Ding Man ja asiantuntijavieraiden voimin tuoda esille monipuolisesti näkemyksiä Kiinasta. Aiheina käsitellään sekä ajankohtaisia että yleisemmin doing business in China -tyyppisiä teemoja.

Tervetuloa #idänihme -podcatin kahdeksanteen jaksoon, jäällen on torstai ja mahtava, että olet kuuntelija löytänyt meidän pariin. Päätetään meidän pk-yrityksen toimintoihin keskittyvä aiheputki ja keskustellaan tänään Kiinan valmistuksen laadusta myös ympäristöystävällisyyden näkökulmasta. Tuoko esim. Made in China edelleenkin mielikuvaa käsiin hajoavasta sekundasta vai onko otettu suuri harppaus kohti kestävään kehitykseen. Olen houstisi Ding Ma ja minulla on tänään vieraanani Ismo Seeve Seismo Groupin hallituksen puheenjohtaja, tervetuloa Ismo.

Ismo Seeve: Kiitos.

Ding Ma: Ismo, aloitetaan tarinalla siitä, miten päädyit ensimmäistä kertaa Kiinaan. Tilasit 2000-luvulla tuotteita Kiinasta ja eräältä Mr. Liiltä ostit pari kontillista tavaraa, jotka saapuessa osoittautuvat kelvottomaksi. 2/3 tuotteista olivat homeessa ja loputkin sekundaa, et kuitenkaan luovuttanut, vaan palkkasit tulkin mukaan ja marssit Kiinaan etsimään myyjätahoa. Miten tarina jatkui siitä, että miten siinä kävi?

Ismo Seeve: No kyseistä yritystä ei tietystikään löytyny ja Mr. Liin sähköpostikin vaikeni, kun kerroimme, että olemme tulossa Kiinaan vierailulle. Maksettiin siis oppirahoja, aika kalliit sellaisii, mut ensi matkal kuitenki löyty kovinkin luotettavii tahoja, joiden kanssa olemme tehneet pitkään yhteistyötä.

Ding Ma: Iso hatun noston paikka kyllä, että marssit Kiinaan selvittämään asiaa. Huonosta kokemuksesta huolimatta näit kuitenkin Kiinan tuotannossa mahdollisuudet ja Seismo Groupin ensimmäistä toimipistettä on perustettu Dongguaniin Etelä-Kiinaan 2010 ja tällä hetkellä työllistätte 40 työntekijää siellä. Yrityksenä slogan kuuluu if you can imagine it, it´s you can create it. Tämä kuulostaa hyvinkin Kiinan valmistuksen ydinfilosofialta vai mitä?

Ismo Seeve: [naurahtaen] No voihan sen koomisesti noinkin tuoda esille. Nykyiset nuoret johtajat kuitenki ja etenkin nuoret suunnittelijat ovat kehittyneet ajan saatossa luovuudessa on valtavasti viimeisen kymmenen vuoden aikana. Ennen pääosin tuotannot perustuivat kopiointiin, mut nykyään tääl luodaan loistavia innovaatioita, et paljoa muuttunut asiat.

Ding Ma: Joo, ehkä se onkin muuttunut vähän made in Chinasta design in China ja innovated in China suuntaan.

Ismo Seeve: Kyllä.

Ding Ma: Olette myynnin ja markkinoinnin monitoimitalo ja tällä hetkellä olette keskittyneet auttamaan asiakkaita ympäristöystävällisten pakkausten suunnittelussa ja valmistuksessa. Millaisia asiakaskuntia teil on?

Ismo Seeve: No ensin pitää korjata, et ennen olimme myynnin ja markkinoinnin toimija, mutta viimeiset 8-9 vuotta ollaan menty kyl pääosin pakkausten parissa ja kierrättämisen tulokulmalla. Meillä asiakkait on nykyään jo 35:ssä eri maas ja kovinkin laajal perspektiivil.

Ding Ma: Huomasin myös portfoliossanne, että ala-asteeni Turussa Pääskyvuoren koulukin on ollut teidän asiakkaana. Pieni on maailma kyllä.

Ismo Seeve: Juu.

Ding Ma: Ennen kuin mennään tarkemmin vielä päivän aiheeseen, niin millaista on asua on Dongguanissa. Kerroit viimeksi, että paikalliseen suomalaiseen yhteisöön kuuluu yhteensä kaksi perhettä, sinun perheesi mukaan lukien.

Ismo Seeve: No tuohon Pääskyvuoren ala-aste juttuun, niin se oli minunkin ensimmäinen opinahjoni 1970-luvulla ja suomalainen yhteisö kerta kaikkiaan on suuri. 8,4 miljoonan asukkaan joukkoon siis mahtuu kaksi suomalaisperhet.

Ding Ma: Kyllä. [naurahtaa]

Ismo Seeve: [naurahtaen] Ja ystäväni Matiaksen perhe asuu muitakin 30 kilmetrin päässä, joka tarkoittaa puoltatoista tuntia täs liikenneruuhkassa ja me tapamme 2 kuukauden välein vietämme aikaa yhdessä perheiden kanssa, kun lapsemme ovat samanhenkisiä ja saman ikäsii ja ympärys kaupungis tietysti löytyy sit enemmän noit suomalaisii, niin kuin Guangzhousta ja Shenzhenistä ja heidän kanssa ollaan edelleenkin ja myöskin tekemisissä.

Ding Ma: Kyllä, jes. Mennään seuraavaksi päivän aiheeseen ja puhutaan enemmän Kiinan valmistuksesta. Made in China olet ensimmäisen Mr. Leen etsinnän reissun jälkeen vieraillut yli 1 600:ssa kiinalaisissa tehtaissa. Aloitetaan kysymyksellä, että voiko made in China olla laatua?

Ismo Seeve: Totta kai voi, jos vain tiedät mist etsii ja oikeiden partnereiden hakeminen alus oli hankalaa, mut sitten kun löysi oikeat tavat ja oikeat kanavat, niin asiat helpottuivat tosi isosti.

Ding Ma: No seuraava helppo kysymys. Varmasti monet meidän kuuntelijoistakin miettii, että kuinka se onnistuu eli kuinka hankkia Kiinasta laadukkaita tuotteita?

Ismo Seeve: No vaihtoehtoja muutamii, yks on tulemalla paikan pääl tai ottamalla yhteyttä täällä jo pitkään olleisiin henkilöihin, joilla on tietotaito auttaa lyhentämään matkaa ideasta tuotteeksi. Samalla väistämällä karikot, joihin itse lankesin aikanaan, kun en tuntenut silloin vielä maan tapaa tehdä bisnestä ja toki vaimoni on ollu erittäin tärkeä lenkki kaikessa. Mutta niin helpoimmat tavat noit ihmisii on tavoittaa täält Kiinasta joko ottamalla yhteyttä suurlähetystöön, niin sielt ohjaavat eteenpäin tai sitte hakemalla LinkedInin kautta Kiinassa toimivia suomalaisia. Että noi on kaksi yksinkertaisinta tapaa löytää näit ihmisii täält.

Ding Ma: Kyllä. Konkreettisia keinoja kyllä. Käsittelimme aiemmassa jaksossa Liukkosen Lassen kanssa guanxia, luottamuksellisen kumppaussuhteen tärkeydestä, miten löydät luotettavan valmistajan? Pitääkö käydä tosiaan tuhansissa tehtaissa kiertämässä vai onnistuuko helpomminkin?

Ismo Seeve: No ei tarvii enää. Nykyään kyllä yhtään helpommin, mut pitää tietää mistä ja miten niit etsii. Laaja verkosto auttaa ja helpottaa todella paljon, silti aina kaikessa on riskinsä niinku me tiedetään, mut niit pitää vaan sit minimoida parhaansa mukaan. Meidän tarvitsisi perustaa tuotantolinja pientoimituksia varten, koska tehtaat eivät ole kiinnostuneita pienistä sarjoista. Puhutaan määristä pyöreesti 100:sta 1000:een. Yksi esimerkki keissi mul olis tästä onnistuneest palvelusta, mikä meillä on tullu eteen, kun taannoin ton Finnish Business konsulin Guangdongin ton alueen konsulin kautta, niin tapasin Fiboxin edustajan, jolla sitten suunnittelimme pakkauksen yrityslahjaa vartee, toki kierrätettävän, ja siitä sit me päästiin suunnittelemaan heidän partnerinsa Unipron tuotepakkaukset ja hyvää palautetta on kyl tullu.

Ding Ma: Joo, eli tavallaan kun pääsee käsiksi asiakkaisiin, niin referenssin kautta pääsee eteenpäin jo myös Kiinassa.

Ismo Seeve: Joo joo, kun teet työs hyvin ja oot riittävän luova, niin homma toimii.

Ding Ma: Seuraava kysymys liittyy laadunvalvontaan, että kuinka teidän laadunvalvontaa ostojen suhteen, pitääkö tosiaan olla itse paikan päällä vai voiko se kenties tehdä etänä?

Ismo Seeve: No meillä on omat laadun valvojamme ja käytetään myös kolmansii osapuolii tarkastuksissa riippuen siitä, mitä asiakas kulloinkin haluaa ja kolmansina osapuolina me käytetään kansainvälisii toimijoita, kuten esimerkiksi SGS. Tuotannon valvonta on siis kuitenkin erityisen tärkeää viel tälläkin hetkellä, jotta saadaan varmistettua, et ne tuotteet on mitä on tilattu, määrä on oikea, laatu kohdallaan ja toimitusaika pitää. Siis tuotteet on myös hyvä vakuuttaa kuljetuksen ajaksi, koska se on 1-2 %:n luokkaa ja sillä tehdään monii riskei tai poistetaan monia riskejä.

Ding Ma: Hyviä pointteja. Olette vuodesta 2015 lähtien alkaneet keskittyä käyttämään kierrätettyjä ja kierrätettäviä materiaaleja omassa suunnittelussa. Näetkö, että tää olis yleistyvä trendi Kiinassa?

Ismo Seeve: No (--) [10:50] kyllä ja kun asiakaskunta meil enimmäkseen on länsimaiset, länsimaiset toimijat nykyään jopa edellyttävät sitä ja et sertifikaatit tulee olla aina toimitettavissa ostajille, jos ne niin pyytää ja Kiinan kotimarkkinoilla alus kääntyy huomattavasti hitaammin, mut siihen suuntaan ollaan täälläkin vahvasti menossa.

Ding Ma: Joo ja tavallaan kannattaa olla tossa trendissä mukana, aallon harjalla.

Ismo Seeve: Joo siis, tää kierrätettävien pakkauksien kasvu on nyt ennustettu 7,9 %:sta 11 %:iin vuosittain. Elikkä puhutaan kuitenkin miljardibisneksestä.

Ding Ma: Kyllä. Onko sitten helppo löytää paikallisia toimijoita, jotka voivat tukea kierrätettyjä ja kierrätettävien raakamateriaalien osalta?

Ismo Seeve: No silloin kuusi vuotta sitten niin ei ollu alus helppoa. Tääl ei uskottu sen tarpeeseen, kierrätykseen keskittyivät vain sellaiset toimijat, joiden omistajat/johtajat ovat yleensä joko asuneet ulkomailla tai työskennelleet vuosia kansainvälisissä yrityksissä tai sit niil on ollut pitkään länsimainen asiakas, joka on vaatinut näitä asioita, mut taiwanilaiset oon muun muassa keinonahkojen puolella edelläkävijöit ja mutta ne tehtaat sijaitsee Kiinassa. Muissa raaka-aineista tääl on valtion tukemii projektei, sertifikaatit raaka-aineelle haetaan kuitenkin pääsääntöisesti kansainvälisilt toimijoilta, esimerkiksi käytetään pakkauksen valmistuksessa muun muassa paperii, joka on FSC sertifikaatin alaista, joka tarkoittaa, että metsä, josta paperi tuotetaan hyvän metsänhoidon neuvoston valvonnassa.

Ding Ma: Kyllä. Minkälaiset ympäristöstandardit Kiinassa on tuottamisen suhteen ja kuinka paljon niiden noudattaminen eroaa eri tehtaiden välillä?

Ismo Seeve: Tohon mun on pakko vastata silleen, että kyl kaikl toimijoil on puolet, joten tulee tarkistaa toimijoiden ja tehtaiden taustat, se on niinku itsessään jo auttaa.

Ding Ma: Joo.

Ismo Seeve: Ja on myös instanssei, joista voi hakea tietoa yritysten taustasta. Meillä ihmiset tarkistaa tuol meijän development puolella, niin ne tarkistavat taustoihin national enterprise credit information publicity systemiistä, joka on tällanen kiinalainen tai kiinan kielinen, sit sielt ei länkkäri välttämät löydä tietoa helposti.

Ding Ma: Joo eli siin vaatii kuitenkin sitä kieliosaamista varmaan.

Ismo Seeve: Kyllä kyllä.

Ding Ma: Vielä tällanen kysymyks, et tarjoaako esimerkiksi paikallishallinto yritystukea tai muuta kannustinta kierrätettyjen ja kierrätettävien hyödyntämisen suhteen?

Ismo Seeve: Joo. Tarjoaa verohelpotuksii, on mahdollist saada ja sit täällä omaa bisnesalueensa semmoset yrityksist, jotka ovat toiminnas niin, et ne auttavat näit tehtait hakemaan muun muassa valtion tukii, mut silloin pitää olla taustat kunnossa, eikä se saa olla vaan sanahelinää, et joo me tehdään kierrätettyy ja me tehdään kierrätettävää, niin se ei riitä.

Ding Ma: Joo. Pääseekö esim. länsimaalainen yritys myös näihin mukaan eli näihin nykyisiin valtiontukien piiriin?

Ismo Seeve: Joo, joo kyl siin pitää olla kuitenkin kiinalainen connection eli ei se, tai siis pääsee suomalaisetkin firmat joo. Meinasin puhuu lööperii, mutta niin, joo on se mahdollista, hukan enemmän mutkikkaampaa kyllä.

Ding Ma: Joo, kyllä. Vielä viimeinen kysymys Ismo. Monet ovat askarruttaneet, että voiko Kiinasta tehdä eettistä ja ympäristön kannalta kestävää hankintaa, mitä mieltä olet tästä?

Ismo Seeve: Voi ehdottomasti, mut silloin ei kannata tehdä tilauksii halvimmista verkkokaupoista tai toimijoilta, koska tän kaltaset tuotteet kuitenkin maksavat täällä myös enemmän ja myös kiinalaiset on äärettömän valveutunei nykyään mitä ja mistä he nykyään ostavat.

Ding Ma: Joo, kiitos Ismo ja päätetään jakso vielä jakson sanonnalla ja tällä kerralla sanonta on 一分价格一分货, suomeksi sitä voi tarkoittaa, otetaan tää uusiksi. [nauraa]

Ismo Seeve: Kiinassa (-) [16:19] [nauraa]

Ding Ma: Joo.

Ismo Seeve: Olenko mä änkyttäny liikaa.

Ding Ma: Ei. Se oli oikein hyvä. Mä oon tässä se änkyttäjä tänään näköjään. [nauraa] (-) [16:31] Joo. Otetaan. Suomeksi tarkoittaa sitä saat mistä maksat. Made in China tarkoittaa laatua, jos olet myös valmiina maksamaan siitä. Onnellisen luku kahdeksan on hyvä päättää kevään #idänihme-podcastin ensimmäistä tuotantokautta. Toivottavasti pidit meidän projektistamme ja isot kiitokset vielä kaikille asiantuntijavieraille. Kiitos myös sinulle kuuntelijalle. Kiitos, kun olet ottanut meidät seurantaan, jakanut jaksoja eteenpäin ja antanut vielä arvokasta palautettasi. Tähän ei suinkaan lopu #idänihme-podcastin osalta, vaan jatkamme taas loppukesällä. Toisella tuotantokaudella keskitytään Kiinan kulttuurin ja sen tuomiin mahdollisuuksiin. Jatketaan taas loppukesällä.

Otetaan silloi vieraiden kanssa käsittelyyn Kiinan kulttuuri ja sen tuomat mahdollisuudet. Olen edelleen houstisi Ding Ma, ota siis podcastimme tilaukseen Spotifyssa, Apple iTunessa ja Google Podcastissa. Luonnollisesti löydät kaikki jaksot myös Etelä-Karjalan liiton sivuilta www.ekarjala.fi.

Kiitos vielä podcastin mahdollistajille, Etelä-Karjalan liitolle, Euroopan aluekehitysrahaston EAKR-rahoitusinstrumentille sekä Lappeenrannan paikalliselle yritykselle, VMH Productionsille, teknisestä toteutuksesta. Kiitos.

[musiikkia]